खुशी, गड़ाके परमात्मा दी देन न। पर मते सारे लोक खुश रौह्ना जानदे न ते अपनी खुशी दूएं गी बंडदे फिरदे न। दूएं गी अपनी खुशी दियां गल्लां सनाई-सनाइऐ गड़ाके लांदे न ते दूएं गी बी गड़ाके लाने उप्पर मजबूर करी दिन्दे न। केईं जमांदरू गै हसमुखे हुन्दे न ते केइएं गी म्हौल ते संगत हसमुखी बनाई दिन्दे न। नेह् लोकें कोल हसाने आली इक नराली कला हुन्दी ऐ। ओ जित्थें बेई जान स्हाई-स्हाई लोकें दियां वक्खियां तरोड़ी दिन्दे न। गड़ाके गै गड़ाके बज्जन लगी पौंदे न। आम आदमी दूए दी गल्ला उप्पर जां गड़ाका सुनिऐ इक गड़ाका मारदा ऐ। पर मते सारे त्रै गड़ाके मारदे न। इक बारी दूएं दा गड़ाका सुनिऐ, दूऐ बारी कारण पुच्छी ते त्री बारी अपने मना च गल्ला दा बचार करिऐ।